ⴰⵙⴷⴷⵉ ⵏ ⵢⵉⵖⴷ

ⴰⵙⴷⴷⵉ ⵏ ⵉⵖⴷ ⵏⵖ ⴰⵙⴷⴷⵉ ⵏ ⵢⵉⵖⴷ (ⵙ ⵓⵙⴽⴽⵉⵍ ⴰⵍⴰⵜⵉⵏⵉ: asddi n yiɣd) ⵉⴳⴰ ⴰⴷⵍⵉⵙ ⵏ ⵜⵎⴷⵢⴰⵣⵉⵏ ⵏⵏⴰ ⵜⵓⵔⴰ ⵜⵎⴰⵔⴰⵜ ⴷ ⵜⵎⴷⵢⴰⵣⵜ ⵜⴰⵎⵖⵔⵉⴱⵉⵜ ⵜⴰⵎⴰⵣⵉⵖⵜ ⴼⴰⵟⵉⵎⴰ ⴼⴰⵉⵣ ⴳ ⵓⵙⴳⴳⵯⴰⵙ ⵏ 2013, ⵙⴳ ⵜⵥⵕⵉⴳⵉⵏ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵉⴳⴰ ⵓⴷⵍⵉⵙ ⵏ ⴰⵙⴷⴷⵉ ⵏ ⵢⵉⵖⴷ ⴰⴷⵍⵉⵙ ⵡⵉⵙ ⵙⵉⵏ ⵏⵏⴰ ⴷ ⵉⴼⴼⵓⵖⵏ ⵉ ⵜⵎⴰⵔⴰⵜ ⵜⴰⵎⴷⵢⴰⵣⵜ ⴼⴰⵟⵉⵎⴰ ⴼⴰⵉⵣ ⴳ ⵢⵉⴳⵔ ⵏ ⵜⵎⴷⵢⴰⵣⵜ, ⴹⴰⵕⵜ ⵎⴰⴷ ⴰⵙ ⴷ ⵜⴼⴼⵓⵖ ⵜⵡⵛⴽⵉⵏⵜ ⵜⴰⵎⵣⵡⴰⵔⵓⵜ ⵏ ⵜⵎⴷⵢⴰⵣⵉⵏ ⵜⴰⵏⴷⵔⴰ ⵏ ⵡⴰⴽⴰⵍ ⵙⴳ ⵡⴰⵎⵎⴰⵙ ⵏ ⵜⵙⵉⴳⵣⵜ ⴰⵢⵜ ⵎⵍⵍⵓⵍ, ⴳ ⵓⵙⴳⴳⵯⴰⵙ ⵏ 2012.
 ⵜⴰⵎⴰⵔⴰⵜ 
ⴼⴰⵟⵉⵎⴰ ⴼⴰⵉⵣ (ⵙ ⵜⴼⵕⴰⵏⵚⵉⵚⵜ: Fatima Faiz) ⵜⴳⴰ ⵜⴰⵎⴰⵔⴰⵜ ⵙ ⵜⵎⴰⵣⵉⵖⵜ, ⵜⵓⵔⴰ ⴳ ⵎⵏⵏⴰⵡ ⵉⴳⵔⴰⵏ ⵏ ⵜⵙⴽⵍⴰ, ⵜⴳⴰ ⵜⴰⵎⴷⵢⴰⵣⵜ, ⵜⵎⴰⵍⵍⴰⵙⵜ ⵙ ⵜⴰⵎⴰⵣⵉⵖⵜ. ⵜⴳⴰ ⵉⵍⵍⵉⵙ ⵏ  ⵓⵙⴰⵎⵎⵔ ⵙⴳ ⴰⵢⵜ ⵄⵟⵟⴰ. ⵜⴰⵎⴷⵢⴰⵣⵜ ⴼⴰⵟⵉⵎⴰ ⴼⴰⵉⵣ ⵜⴳⴰ ⵜⴰⵙⵍⵎⴰⴷⵜ ⵏ ⵏ ⵜⵖⵓⵔⵉⵡⵉⵏ ⵜⵉⵎⴰⵣⵉⵖⵉⵏ, ⴰⵔ ⵜⵙⵙⵍⵎⴰⴷ ⵜⴰⵙⴽⵍⴰ ⵜⴰⵎⴰⵣⵉⵖⵜ ⴳ ⵜⵖⵉⵡⴰⵏⵜ ⵏ ⵜⵙⴽⵍⵉⵡⵉⵏ ⴷ ⵜⵎⴰⵙⵙⴰⵏⵉⵏ ⵜⵉⵏⴰⴼⴳⴰⵏⵉⵏ ⵉⴹⴼⵕⵏ ⵉ ⵜⵙⴷⴰⵡⵉⵜ ⵏ ⵉⴱⵏ ⵥⵓⵀⵕ ⴳ ⵓⴳⴰⴷⵉⵔ. . 
ⵜⴰⵎⴰⵔⴰⵜ ⴼⴰⵟⵉⵎⴰ ⴼⴰⵉⵣ ⴼⴼⵓⵖⵏ ⴰⵙ ⴷ ⵎⵏⵏⴰⵡ ⵉⴷⵍⵉⵙⵏ ⴳ ⵉⴳⵔⴰⵏ ⵏ ⵜⵎⴷⵢⴰⵣⵜ ⴷ ⵜⵓⵍⵍⵉⵙⵜ, ⴳⵉⵙⵏ ⵡⵉⵍⵍⵉ ⴷ ⵜⵙⵙⵓⴼⵖ ⵉ ⵢⵉⵅⴼ ⵏⵏⵙ, ⵉⵍⵉⵏ ⴳⵉⵙⵏ ⵡⵉⵍⵍⵉ ⴰⵙ ⴷ ⵜⵙⵙⵓⴼⵖ ⵜⵣⵍⵖⴰ ⵏ ⵜⵔⵔⴰ. ⵎⴽ ⵍⵍⵉ ⵜⵉⵡⵉ ⵜⵎⴰⵔⴰⵜ ⵎⵏⵏⴰⵡⵜ ⵜⵙⵎⵖⵓⵔⵉⵏ ⵜⵉⵙⴽⵍⴰⵏⵉⵏ ⴳ ⵉⴳⵔⴰⵏ ⴰⴷ ⵏ ⵜⵎⴷⵢⴰⵣⵜ ⴷ ⵜⵓⵍⵍⵉⵙⵜ.

 ⵜⴰⵖⴰⵔⵉⴼⵜ 
ⵜⴳⴰ ⵜⵖⴰⵔⵉⴼⵜⵜⴰⵖⴰⵔⵉⴼⵜ, ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ, DGLAI  ⴰⵎⵏⴰⵕ ⴰⵎⵣⵡⴰⵔⵓ ⵏ ⵉⴹⵕⵉⵚⵏ ⴷ ⵜⵓⵎⴰⵢⵜ ⵏ ⵓⴷⵍⵉⵙ. ⵜⴷⵍ ⵜⵎⴰⵔⴰⵜ ⵜⴰⴳⵔⵓⵎⵎⴰ ⵏⵏⵙ ⵏ ⵜⵎⴷⵢⴰⵣⵉⵏ ⴰⵙⴷⴷⵉ ⵏ ⵢⵉⵖⴷ  ⵙ ⵢⴰⵜ ⵜⵖⴰⵔⵉⴼⵜ ⵏⵏⴰ ⵎⵓ ⵜⵙⵜⵉ ⴰⴽⵍⵓ ⵓⵎⵍⵉⵍ ⵉⵣⴷⴷⵉⴳⵏ. ⴳ ⵡⴰⵎⵎⴰⵙ ⵏ ⵜⴰⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ, ⴰⵔ  ⵏⵜⵜⴰⴼ ⵢⴰⵜ ⵜⵓⵡⵍⴰⴼⵜ ⵉⵥⵉⵍⵏ ⵏ ⵓⵏⴰⵥⵓⵕ ⴰⵎⴽⵍⴰⵡ ⴱⵕⴰⵀⵉⵎ ⵉⴷ ⵍⵃⴰⵊⵊ, ⵜⴰⵡⵍⴰⴼⵜ ⵉⵖⵎⴰⵏ ⵙ ⵓⴽⵍⵓ ⵏ ⵢⵉⵖⴷ, ⵜⵍⵍⴰ ⴳ ⵜⵓⵥⵥⵓⵎⵜ ⵏⵏⵙ ⵢⴰⵜ ⵜⵥⵢⴰⵕⵜ ⵜⴰⴷⵎⵎⴰⵏⵜ ⵎⵓ ⵉⵙⵙⵓⵜⵍ ⵢⴰⵏ ⵓⵣⵔⵉⵔⵉⴳ ⴰⵏⵉⵍⵉ, ⵉⵍⵉⵏ ⴷⴷⴰⵡ ⴰⵙ ⵉⵣⵔⵉⵔⵉⴳⵏ ⵉⵣⵡⴰⵡⴰⵖⵏ ⴽⵯⵏⴰⵏⵉⵏ, ⴳⵔⴰⵜⵙⵏ ⴽⵔⴰ ⵏ ⵉⵎⴽⵕⴰⴹ ⵉⵍⵉⵜⵛⵉⵏⵉⵢⵏ ⵎⵥⵥⵉⵢⵏⵉⵏ, ⵉⵙⵙⵓⵏⵖ ⵓⵎⴽⵍⴰⵡ ⴳ ⵡⴰⵎⵎⴰⵙ ⵏⵏⵙⵏ ⵢⴰⵜ ⵜⵏⵇⵇⵉⴹⵜ ⵜⴰⵙⴳⴳⴰⵏⵜ.
ⵉⴳⴳⵉ ⵏ ⵜⵓⵡⵍⴰⴼⵜ, ⵉⵜⵜⵢⴰⵔⴰ ⵓⵣⵡⵍ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ ⵙ ⵜⵓⵏⵉⵖⵜ ⵉⵣⵓⵔⵏ ⵉⴽⵯⵍⴰⵏ ⵙ ⵓⵥⴳⴳⵯⴰⵖ ⵉ ⵜⴳⵓⵔⵉⵡⵉⵏ ⴰⵙⴷⴷⵉ ⵏ, ⴷ ⵓⵙⴳⴳⴰⵏ ⵉ ⵜⴳⵓⵔⵉ ⵢⵉⵖⴷ. ⴰⴼⵍⵍⴰ ⵏ ⵓⵣⵡⵍ ⵉⵜⵜⵢⴰⵔⴰ ⵡⴰⵙⵙⵖ ⵏ ⵜⵎⴰⵔⴰⵜ ⴼⴰⵟⵉⵎⴰ ⴼⴰⵉⵣ, ⵙ ⵓⵙⴽⴽⵉⵍ ⴰⵍⴰⵜⵉⵏⵉ. 
ⴰⴼⵍⵍⴰ ⴰⴽⴽⵯ ⵏ ⵜⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ, ⴰⵔ ⵏⵜⵜⴰⴼⴰ ⴰⵙⵙⴰⵖ ⴷ ⵜⵎⴰⵜⴰⵔⵜ ⵏ ⵜⵙⴳⴰ ⵏ ⵜⵥⵕⵉⴳⵜ : ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵉⵣⴷⴷⴰⵔ ⵏ ⵜⵖⴰⵔⵉⴼⵜ, ⴷⴷⴰⵡ ⵏ ⵜⵡⵍⴰⴼⵜ ⵉⵜⵜⵢⴰⵔⴰ ⵡⴰⵏⴰⵡ ⴰⵙⴽⵍⴰⵏ ⵏ ⵜⴳⵔⵓⵎⵎⴰ (ⵜⵉⵎⴷⵢⴰⵣⵉⵏ) ⵙ ⵓⵙⴽⴽⵉⵍ ⴰⵍⴰⵜⵉⵏⵉ ⵏ ⵜⵎⴰⵣⵉⵖⵜ.
ⴳ ⵜⴰⵙⵏⴰ ⵜⵉⵙⵙ ⴽⴽⵓⵥⵜ ⵏ ⵜⵖⴰⵔⵉⴼⵜ ⴰⵔ ⴷⴰⵖ ⵏⵜⵜⴰⴼⴰ ⵢⴰⵏ ⵓⴳⵣⵣⵓⵎ ⵙⴳ ⵜⵎⴷⵢⴰⵣⵜ ⴰⵣⵡⴰⴳ ⵉⵜⵜⵢⴰⵔⴰ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ:
ⴰ ⵉⵥⵕⵉ…
ⵎⴰ ⵏⵏ ⵜⵓⴼⴰⵎ
ⵖ ⵉⴳⵏⵡⴰⵏ ??
ⵉⵙ ⴷⴰ ⵜⴳⵯⵎⵎⵉⵜ
ⵎⴰⴷ ⵉⵜⵜⴰⵔⴰ ⵓⵎⴷⵍⵓ
ⵉ ⵉⵜⵔⴰⵏ ???
ⵜⴷⴷⵉⵜ ⴰ ⵉⵥⵕⵉ
ⵜⴷⴷⵉⵜ…
ⵉⵡⵉⵏ ⴽ ⵉⵊⴰⵡⴰⵏ
ⵏ ⵓⵣⵡⴰⴳ
ⵉⵡⵉⵏ ⴽ
ⵉⵎⵓⵔⴰⴳ
ⵜⵏⴳⴰⵔⴰⵎ ⴷ ⵜⴰⴹⵚⴰ
ⵓⵍⴰ ⴷ ⵉⵎⵟⵟⴰⵡⵏ

ⴳ ⵉⵣⴷⴷⴰⵔ ⴰⴽⴽⵯ ⵏ ⵜⵙⵏⴰ ⵜⵉⵙ ⴽⴽⵓⵥⵜ ⵏ ⵜⵖⴰⵔⵉⴼⵜ, ⴳ ⵜⵙⴳⴰ ⵜⴰⴼⴰⵙⵉⵜ, ⵉⵜⵜⵢⴰⵔⴰ ⵡⴰⵜⵉⴳ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⴰⵍⴰⵜⵉⵏⵉ (20 ⵏ ⴷⵔⵀⵎ).

 ⴰⵣⵡⵍ 
ⵜⵙⵜⵉ ⵜⵎⴰⵔⴰⵜ ⴼⴰⵟⵉⵎⴰ ⴼⴰⵉⵣ ⵉ ⵜⴷⵍⴰ ⵏ ⵜⵎⴷⵢⴰⵣⵉⵏ ⵏⵏⵙ ⴰⵙⴷⴷⵉ ⵏ ⵢⵉⵖⴷ, ⵢⴰⵏ ⵓⵣⵡⵍ ⵏⵏⴰ ⵜⵚⴽⴰ ⴳ ⵜⵡⵉⵍⴰ ⵏ ⵢⴰⵜ ⵜⵡⵉⵏⵙⵜ ⵏ ⴽⵕⴰⴹⵜ ⵜⴳⵓⵔⵉⵡⵉⵏ ⵏⵖ ⵜⴰⴳⵔⵓⵎⵎⴰ ⵜⴰⵙⵎⴰⵡⴰⵏⵜ ⴳ ⵍⵍⴰⵏⵜ ⴽⵕⴰⴹⵜ ⵜⴳⵓⵔⵉⵡⵉⵏ: ⴰⵙⴷⴷⵉ, ⴷ ⵏ ⴷ ⵢⵉⵖⴷ; ⵜⴰⴳⵔⵓⵎⵎⴰ ⵜⴰⵙⵎⴰⵡⴰⵏⵜ ⵏⵏⴰ ⴳ ⵏⵏ ⵜⵙⴳⵣⵍ ⵜⵎⴰⵔⴰⵜ ⵉⵏⵓⵎⴰⴽ ⴰⴽⴽⵯ ⵏ ⵜⵓⵎⴰⵢⵉⵏ ⵏ ⵜⵎⴷⵢⴰⵣⵉⵏ ⵏⵏⵙ:
ⴰⵙⴷⴷⵉ: ⴰⵙⵙⴰⵖ ⴰⵎⴰⵢ ⴰⵎⵢⵉⵡⵏ, ⵉⵟⵟⴰⴼ ⴰⵏⴰⵎⴽ ⵏ ⵡⴰⵏⵙⴰ ⴳ ⴰⵔ ⵚⴹⴰⵕⵏ ⵉⴳⴹⴰⴹ; ⵙⴳ ⵉⵎⵏⴰⵡⴰⵢⵏ ⵏⵏⵙ: ⴰⴽⵯⵜⴼ; ⴰⴳⵯⵔⴼ ⴷ ⵉⵙⴽⴽⵉⴰⵙⴷⴷⵉ, ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ, DGLAIⵏ: ⵜⴰⵏⵣⵖⵜ, ⵜⵟⵟⴰⴼ ⴰⵏⴰⵎⴽ ⵏ ⵜⵎⵜⵜⴰ. ⵏ, ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ, DGLAI.ⵢⵉⵖⴷ: ⴰⵙⵙⴰⵖ ⴰⵎⴰⵢ ⴰⵎⵢⵉⵡⵏ, ⵉⵍⵍⴰ ⴳ ⵡⴰⴷⴷⴰⴷ ⴰⵎⴰⵔⵓⵣ ; ⵉⴳⴰ ⵜ ⴰⵢⵍⵍⵉ ⴷ ⵉⵜⵜⴰⴳⵓⵔⵏ ⵙⴳ ⵜⵔⴳⵉⵏ ⵉⴳ ⵊⴷⵔⵏⵜ ⵏⵙⵏⵜ. ⴰⵙⴷⴷⵉ, ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ, DGLAI.
ⴰⵣⵡⵍ ⵏ ⵓⴷⵍⵉⵙ ⴰⵙⴷⴷⵉ ⵏ ⵢⵉⵖⴷ, ⴳⵉⵙ ⵙⵏⴰⵜ ⵜⴳⵓⵔⵉⵡⵉⵏ ⵏ ⵓⵏⵏⵓⵕⵥⵎ; ⴰⵙⴷⴷⵉ ⴷ, ⵉⵖⴷ. ⵜⵉⴳⵓⵔⵉⵡⵉⵏ ⴰⴷ ⵔⴱⴰⵏ ⵉⵏⵓⵎⴰⴽ ⵉⵏⵎⴳⴰⵍⵏ; ⴰⵏⴰⵎⴽ ⵏ ⵜⵍⴰⵍⵉⵜ ⴷ ⵜⵓⴷⵔⵜ ⵍⵍⵉ ⵜⵔⴱⴰ ⵜⴳⵓⵔⵉ ⴰⵙⴷⴷⵉ, ⴷ ⵓⵏⴰⵎⴽ ⵏ ⵓ ⵊⴷⴰⵔ ⴷ ⵜⵎⵜⵜⴰⵏⵜ ⴷ ⵓⵎⵏⴷⵓ ⵍⵍⵉ ⵜⵔⴱⴰ ⵜⴳⵓⵔⵉ ⵏ ⵢⵉⵖⴷ. ⵙⵏⴰⵜ ⵜⴳⵓⵔⵉⵡⵉⵏ ⴰⴷ  ⵣⴷⵉⵏⵜ ⵙ ⵜⵏⵣⵖⵜ ⵏ ⵜⵎⵜⵜⴰ ⵏ ; ⴰⵢⵍⵍⵉ ⴰⵖ ⵉⵎⵎⴰⵍⵏ ⵜⴰⵎⵜⵜⴰ ⵏ ⵓⵙⴷⴷⵉ ⵍⵍⵉ ⵉⴳⴰⵏ ⵉⵖⴷ, ⵜⴰⵖⴰⵡⵙⴰ ⵍⵍⵉ ⴰⵖ ⵏⵏ ⵉⵙⵙⴰⵥⵏ ⵉ ⵉⵏⵓⵎⴰⴽ ⵜⵓⴷⵔⵜ (ⴰⵙⴷⴷⵉ) ⵉⵜⵜⴰⵔⵓⵏ ⵜⴰⵎⵜⵜⴰⵏⵜ (ⵉⵖⴷ), ⵏⵖ ⵜⵓⴷⵔⵜ ⵏⵉⵜ ⵉⴳⴰⵏ ⵜⴰⵎⵜⵜⴰⵏⵜ. ⵎⴰⵛⴰ ⴰⵔ ⵉⵜⵜⵖⴰⵎⴰ ⵓⵣⵡⵍ ⵏ ⵓⴷⵍⵉⵙ ⴰⵙⴷⴷⵉ ⵏ ⵢⵉⵖⴷ ⵉⵏⵏⵓⵕⵥⵎ ⵅⵖ ⵜⵖⵓⵔⵉⵡⵉⵏ ⵜⵉⵙⵏⵉⵍⵙⵉⵏ ⴷ ⵜⴼⵍⵙⴰⴼⵉⵏ ⵉⴳⴰⵏ ⵜⵉⵎⵢⴰⵏⴰⵡⵉⵏ.

 ⵜⵓⵜⵍⴰⵢⵜ 
ⵜⵜⵢⴰⵔⴰⵏ ⵉⴹⵕⵉⵚⵏ ⵏ ⵓⴷⵍⵉⵙ ⵙ ⵢⴰⵜ ⵜⵓⵜⵍⴰⵢⵜ ⵉⵎⵎⵉⵎⵏ ⵉⵣⴷⴷⵉⴳⵏ, ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵜⴰⵏⴰⵡⴰⵢⵜ ⵏ ⵍⵎⵖⵔⵉⴱ, ⵏⵏⴰ ⵉⵙⵓⵔⵏ ⵅⴼ ⵜⵓⵚⴽⵉⵡⵉⵏ ⵜⵉⵏⵊⵕⵓⵎⵉⵏ ⵏ ⵏ ⵡⴰⵡⴰⵍ ⵏ ⴰⵢⵜ ⵓⵙⴰⵎⵎⵔ, ⵎⴽ ⵍⵍⵉ ⵏⵏ ⵜⵕⵥⵎ ⵢⴰⵏ ⵓⵙⴽⵙⵍ ⵅⴼ ⵜⵓⵙⵙⵏⴰ ⴷ ⵜⴷⵍⵙⴰ ⵜⴰⴷⵖⵔⴰⵏⵜ ⵏ ⴰⵢⵜ ⵄⵟⵟⴰ, ⵙⵍⴰⵡⴰⵏⵜ ⴰⴽⴽⵯ ⴳ ⵎⴰ ⵉⵣⴷⵉⵏ ⴷ ⵓⵎⴰⵡⴰⵍ ⵏ ⵜⵙⴳⴰ ⴰⴷ ⵏⵏⴰ ⴱⴰⵀⵔⴰ ⵜⵙⵎⵔⵙ ⵜⵎⴰⵔⴰⵜ ⴳ ⵜⵎⴷⵢⴰⵣⵉⵏ ⵏⵏⵙ.

ⴳ ⵎⴰ ⴰⴷ ⴷ ⵉⴷⴷⴰⵏ, ⵢⴰⵏ ⵓⵎⴷⵢⴰ ⵏ ⵜⵓⵜⵍⴰⵢⵜ ⵏ ⵓⴷⵍⵉⵙ ⵙⴳ ⵜⵎⴷⵢⴰⵣⵜ ⵜⴰⵎⵣⵡⴰⵔⵓⵜ, ⵜⴰⵙⵏⴰ ⵙⵉⵏ ⵡⴰⴳⵏⴰⵔⵏ ⴷ ⵙⵎⵎⵓⵙ (55) ⵏⵏⴰ ⵎⵓ ⵜⴳⴰ ⴰⵣⵡⵍ ⵏ  ⵜⴰⵎⵓⵔⵜ ⵏ ⵢⵉⵖⴷ:
ⵜⴰⵎⵓⵔⵜ ⵉⵏⵓ
ⴰⵀⴰ ⵜⴰⵎⵓⵔⵜ
ⵀⴰⵏⵏ ⵓⵍ ⵉⵏⵓ
ⴳⴰⵏ ⵜⴰⵎⵓⴷⴷⵓⵔⵜ
ⴳⵉⵏ ⵉⵎⵣⴷⴰⵖ
ⴰⵏⴳⴰⵥ ⵏⵏⵓⵏ
… 
ⵜⴰⵎⵓⵔⵜ ⵉⵏⵓ
ⴰⵙⵓⵏⴼⵓ ⴷⵉⴳⵎ
ⵜⵓⵎⵎⵉⵥⵜ ⵏ ⵢⵉⵖⴷ
ⵢⵉⵡⵉ ⵓⵣⵡⵓ
ⴰⴹⵕⵕⵃ ⴳⵉⵎ
ⴳⴰⵏ ⵜⵉⴽⵔⴽⴰⵙ
 ⴰⵙⴽⴽⵉⵍ 
ⵉⵜⵜⵢⴰⵔⴰ ⵓⴷⵍⵉⵙ ⴰⵙⴷⴷⵉ ⵏ ⵢⵉⵖⴷ ⵙ ⵙⵉⵏ ⴰⵙⴽⴽⵉⵍⵏ: ⴰⵙⴽⴽⵉⵍ ⴰⵍⴰⵜⵉⵏⵉ ⵏ ⵜⵎⴰⵣⵉⵖⵜ ⴳ ⵡⵓⴷⵏ ⴰⵎⵣⵡⴰⵔⵓ, ⴷ ⵓⵙⴽⴽⵉⵍ ⵏ ⵜⴼⵉⵏⴰⵖ ⴳ ⵡⵓⴷⵎ ⵡⵉⵙ ⵙⵉⵏ. ⵉⴹⵕⵉⵚⵏ ⵏ ⵓⴷⵍⵉⵙ ⵜⵜⵢⴰⵔⴰⵏ ⵙ ⵜⵖⴰⵔⴰⵙⵜ ⵉⵣⵔⴽⵏ ⵉ ⵉⵍⵓⴳⵏⵏ ⵏ ⵓⵙⵏⵎⴰⵔⵔⴰ ⴳ ⵓⴷⵎⴰⵡⵏ ⵙ ⵙⵉⵏ, ⵖⵉⴽⵍⵍⵉ ⵣⵔⴽⵏ ⵉ ⵉⵍⴳⴰⵎⵏ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵎⴽ ⵍⵍⵉ ⵜⵏ ⵉⵙⵔⵙ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ.

 ⵜⵓⵎⴰⵢⵜ 
ⵉⵙⵎⵓⵏ ⵓⴷⵍⵉⵙ ⵏ ⵏ ⵜⵎⴷⵢⴰⵣⵉⵏ ⴰⵙⴷⴷⵉ ⵏ ⵢⵉⵖⴷ ⴳⵔ ⵜⴰⵙⵏⵉⵡⵉⵏ ⵏⵏⵙ ⴰⴳⵏⴰⵔ ⴷ ⴽⵕⴰⴹⵜ ⵜⵎⴷⵢⴰⵣⵉⵏ ⵏⵏⴰ ⵏⵏ ⵉⴳⴳⵔⵏ ⵉ ⵉⵙⵏⵜⴰⵍ ⵉⵎⵢⴰⵏⴰⵡⵏ.
ⵔⴱⴰⵏⵜ ⵜⵉⵎⴷⵢⴰⵣⵉⵏ ⵏ ⵜⴳⵔⵓⵎⵎⴰ ⴰⴷ ⵜⵓⴷⵢⵉⵣⵜ,  ⵎⴽ ⵍⵍⵉ ⵜ ⵉⵎⵎⴰⵍ ⵓⵙⴳⴱⵔ ⵏ ⵓⴷⵍⵉⵙ ⵜⴰⵙⵏⴰ ⵜⵉⵙ ⴽⴽⵓⵥ ⵡⴰⴳⵏⴰⵔⵏ ⴷ ⵙⴰ ⴷⵎⵔⴰⵡ (97) ; ⵉⵣⵡⴰⵍ ⴷ ⵉⴷⴷⴰⵏ ⵙ ⵜⵡⴰⵍⴰ: thumb|ⴰⵙⴷⴷⵉ ⵏ ⵢⵉⵖⴷ ⵜⴰⵙⵏⴰ ⵜⵉⵙ ⴽⴽⵓⵥⵜ ⵏ ⵜⵖⴰⵔⵉⴼⵜ
 ⵜⴰⵎⵓⵔⵜ ⵏ ⵢⵉⵖⴷ 
 ⴰⴼⵓⵍⴽⵉ ⵏ ⵡⴰⵡⴰⵍ 
 ⴳⴰⵔ ⵜⵓⴷⵔⵜ
 ⴳⵯⵎⴰⵙ ⵏ ⵡⴰⵡⴰⵍ
 ⴰⵡⴰⵍ ⵉⵏⵓ
 ⵉⴳⴳⵓⵜ ⵡⴰⵡⴰⵍ
 ⵜⴰⴼⵔⵉⵙⵜ ⵏ ⵢⵉⵖⴷ
 ⵜⵉⴳⴳⴰⵙ ⵏ ⵡⵓⵍ
 ⵉⵥⴰⵥⴰⵜⵏ
 ⵚⴰⵖⵕⵓ
 ⴰⵣⵡⴰⴳ 
 ⵉⵔⵖⵓⴷ ⵉ ⵜⵎⵇⵇⴰ
 ⵜⴰⵍⴰⵍⵉⵜ
 ⴰⵍⵍⵏ ⵏⵏⵓⵏ
 ⵉⵡⵉ 
 ⵢⵓⴷⴰ
 ⵜⴰⵙⴰ ⵉⵏⵓ
 ⴰⵛⴽ ⵉⴷ ⵓⴽⴰⵏ ⴰ ⴳⵯⵎⴰ ⵉⵏⵓ
 ⵜⴰⴳⵓⵔⵉ
 ⵜⵓⵎⵔⵜ ⵏ ⵡⵓⵍ 
 ⵜⴰⴼⵙⵙⵉ ⵏ ⵡⵓⵍ
 ⵡⵉⵏⵓ

ⵜⵓⵚⴽⵉⵡⵜ ⵏ ⵉⵣⵡⴰⵍ ⴰⴷ, ⵜⴱⴹⴰ ⵅⴼ ⵎⵏⵏⴰⵡ ⵡⴰⵏⴰⵡⵏ : ⴷⴰ ⴳⵉⵙ ⵏⵜⵜⴰⴼⴰ ⵉⵣⵡⴰⵍ ⵉⴳⴰⵏ ⵖⴰⵙ ⵢⴰⵜ ⵜⴳⵓⵔⵉ ⵏⵖ ⵢⴰⵏ ⵓⴼⵔⴷⵉⵙ ⵣⵓⵏ ⴷ : ⵉⵥⴰⵥⴰⵜⵏ, ⵚⴰⵖⵕⵓ, ⴰⵣⵡⴰⴳ, ⵜⴰⵍⴰⵍⵉⵜ, ⵉⵡⵉ, ⵢⵓⴷⴰ, ⵜⴰⴳⵓⵔⵉ, ⵡⵉⵏⵓ. ⵉⴼⵔⴷⵉⵙⵏ ⴰⴷ ⴱⴹⴰⵏ ⵅⴼ ⵎⵏⵏⴰⵡ ⵡⴰⵏⴰⵡⵏ ⵏ ⵜⴳⵓⵔⵉ, ⴳⵉⵙⵏ : ⴰⵙⵙⴰⵖ ⴰⵎ : ⴰⵣⵡⴰⴳ; ⴷ ⵓⵎⵇⵇⵉⵎ ⵉⵎⵉⵍⵉ ⴰⵎ : ⵡⵉⵏⵓ…

ⵎⴽ ⵍⵍⵉ ⴳⵉⵙⵏ ⵓⵍⴰ ⵉⵣⵡⴰⵍ ⵉⵜⵜⵓⵚⴽⴰⵏ ⴳ ⵜⵡⵉⵍⴰ ⵏ ⵜⴳⵔⵓⵎⵎⴰ ⵏ ⵜⴳⵓⵔⵉⵡⵉⵏ, ⵣⵓⵏ ⴷ : ⵜⴰⵎⵓⵔⵜ ⵏ ⵢⵉⵖⴷ, ⴰⴼⵓⵍⴽⵉ ⵏ ⵡⴰⵡⴰⵍ, ⴳⴰⵔ ⵜⵓⴷⵔⵜ, ⴳⵯⵎⴰⵙ ⵏ ⵡⴰⵡⴰⵍ, ⴰⵡⴰⵍ ⵉⵏⵓ, ⵉⴳⴳⵓⵜ ⵡⴰⵡⴰⵍ, ⵜⴰⴼⵔⵉⵙⵜ ⵏ ⵢⵉⵖⴷ, ⵜⵉⴳⴳⴰⵙ ⵏ ⵡⵓⵍ, ⵉⵔⵖⵓⴷ ⵉ ⵜⵎⵇⵇⴰ, ⴰⵍⵍⵏ ⵏⵏⵓⵏ, ⵜⴰⵙⴰ ⵉⵏⵓ, ⴰⵛⴽ ⵉⴷ ⵓⴽⴰⵏ ⴰ ⴳⵯⵎⴰ ⵉⵏⵓ, ⵜⵓⵎⵔⵜ ⵏ ⵡⵓⵍ, ⵜⴰⴼⵙⵙⵉ ⵏ ⵡⵓⵍ.
ⴰⵏⴰⵡ ⴰⴷ ⵡⵉⵙ ⵙⵉⵏ ⵏ ⵉⵣⵡⴰⵍ, ⴷⴰ ⴳⵉⵙ ⵏⵜⵜⴰⴼⴰ ⵙⵏⴰⵜ ⵜⵡⵉⵍⴰⵜⵉⵏ, ⵙⴳⵉⵙⵏⵜ ⵜⴰⴳⵔⵓⵎⵎⴰ ⵜⴰⵙⵎⴰⵡⴰⵏⵜ; ⵣⵓⵏ ⴷ: ⵜⴰⵎⵓⵔⵜ ⵏ ⵢⵉⵖⴷ. ⵜⴰⴳⵔⵓⵎⵎⴰ ⵜⴰⵎⵢⴰⴳⴰⵏⵜ, ⴰⵎ:ⴰⵛⴽ ⵉⴷ ⵓⴽⴰⵏ ⴰ ⴳⵯⵎⴰ ⵉⵏⵓ. 

 ⵉⴷⵍⵉⵙⵏ 
ⵜⵙⴳⵓⴷⵉ ⵜⵎⴰⵔⴰⵜ ⴼⴰⵟⵉⵎⴰ ⴼⴰⵉⵣ ⵢⴰⵜ ⵜⵉⵔⵎⵉⵜ ⵉⴼⵓⵍⴽⵉⵏ ⴳ ⵢⵉⴳⵔ ⵏ ⵓⵙⵏⴼⵍⵓⵍ ⴰⵙⴽⵍⴰⵏ ⵏⵏⴰ ⵜⵙⵙⵏⵜⴰ ⵙⴳ ⵓⵙⴳⴳⵯⴰⵙ ⵏ 2012, ⴰⵙⴳⴳⵯⴰⵙ ⵍⵍⵉ ⴳ ⴰⵙ ⴷ ⵉⴼⴼⵓⵖ ⵓⴷⵍⵉⵙ ⵏⵏⵙ ⴰⵎⵣⵡⴰⵔⵓ.  

ⵜⵙⵙⵓⴼⵖ ⴷ ⴼⴰⵟⵉⵎⴰ ⴼⴰⵉⵣ ⵎⵏⵏⴰⵡ ⵉⴷⵍⵉⵙⵏ ⴳ ⵙⵉⵏ ⵉⴳⵔⴰⵏ ⵏ ⵜⵙⴽⵍⴰ; ⵉⴳⵔ ⵏ ⵜⵎⴷⵢⴰⵣⵜ, ⴷ ⵢⵉⴳ ⵏ ⵜⵓⵍⵍⵉⵙⵜⵉⴷⵍⵉⵙⵏ ⵏ ⵜⵎⴰⵔⴰⵜ ⴼⴰⵟⵉⵎⴰ ⴼⴰⵉⵣ

 ⴳ ⵢⵉⴳⵔ ⵏ ⵜⵎⴷⵢⴰⵣⵜ
ⵜⵙⵙⵓⴼⵖ ⴷ ⴽⵕⴰⴹ ⵉⴷⵍⵉⵙⵏ:
 ⵜⴰⵏⴷⵔⴰ ⵏ ⵡⴰⴽⴰⵍ, ⴳ ⵓⵙⴳⴳⵯⴰⵙ ⵏ 2012, ⵙⴳ ⵡⴰⵎⵎⴰⵙ ⵏ ⵜⵙⵉⴳⵣⵜ ⴰⵢⵜ ⵎⵍⵍⵓⵍ
 ⴰⵙⴷⴷⵉ ⵏ ⵢⵉⵖⴷ, ⴳ ⵓⵙⴳⴳⵯⴰⵙ ⵏ 2013, ⵙⴳ ⵜⵥⵕⵉⴳⵉⵏ ⵜⵣⵍⵖⴰ ⵏ ⵜⵉⵔⵔⴰ
 ⴰⵏⴳⵯⵎⴰⵔ ⵏ ⵉⵜⵔⴰⵏ, ⴳ ⵓⵙⴳⴳⵯⴰⵙ ⵏ 2015, ⵙⴳ ⵙⵓⵙ ⴰⵙⵉⴳⵣ, ⴰⴳⴰⴷⵉⵔⴰⵏⴳⵎⴰⵔ ⵏ ⵉⵜⵔⴰⵏ.
 ⴳ ⵢⵉⴳⵔ ⵏ ⵜⵓⵍⵍⵉⵙⵜ
ⴷⴰⵔⵙ ⵙⵉⵏ ⵉⴷⵍⵉⵙⵏ:
 ⵓⴷⵎⴰⵡⵏ, ⴳ ⵓⵙⴳⴳⵯⴰⵙ ⵏ 2018, ⵙⴳ ⵜⵥⵕⵉⴳⵉⵏ ⵜⵣⵍⵖⴰ ⵏ ⵜⵉⵔⵔⴰⵓⴷⵎⴰⵡⵏ.
 ⵜⴰⵎⴰⵢⵜ ⴳ ⵓⴼⵜⴰⵙ ⵏ ⵜⴰⵢⵔⵉ, (ⵜⵓⵍⵍⵉⵙⵉⵏ ⴷ ⵉⴱⵔⵣⵣⵓⵢⵏ ⵏ ⵜⵉⵔⵔⴰ) ⴳ ⵓⵙⴳⴳⵯⴰⵙ ⵏ 2019ⵜⴰⵎⴰⵢⵜ ⴳ ⵓⴼⵜⴰⵙ ⵏ ⵜⴰⵢⵔⵉ.

 ⵜⵉⵙⵎⵖⵓⵔⵉⵏ 
ⵜⵉⵡⵉ ⵜⵎⴰⵔⴰⵜ ⵜⴰⵎⴰⵣⵉⵖⵜ ⴼⴰⵟⵉⵎⴰ ⴼⴰⵉⵣ ⵎⵏⵏⴰⵡⵜ ⵜⵙⵎⵖⵓⵔⵉⵏ ⵜⵉⵙⴽⵍⴰⵏⵉⵏ, ⵙⴳⵉⵙⵏⵜ :
 ⵜⴰⵙⵎⵖⵓⵔⵜ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, ⴰⵏⴰⵡ ⵏ ⵜⵎⴷⵢⴰⵣⵜ, ⴰⵙⴳⴳⵯⴰⵙ ⵏ 2013, ⵙ ⵓⴷⵍⵉⵙ ⵏⵏⵙ ⴰⵙⴷⴷⵉ ⵏ ⵢⵉⵖⴷ ⵜⴰⵙⵎⵖⵓⵔⵜ ⵏ ⵜⵉⵔⵔⴰ, 2013ⵜⴰⵙⵎⵖⵓⵔⵜ ⵏ ⵜⵣⵍⵖⴰ ⵏ ⵜⵉⵔⵔⴰ ⴳ ⵡⴰⵏⴰⵡ ⵏ ⵜⵎⴷⵢⴰⵣⵜ, 2013

 ⵜⴰⵙⵎⵖⵓⵔⵜ ⵜⴰⵏⴰⵎⵓⵔⵜ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ, ⴰⵏⴰⵡ ⵏ ⵜⵙⴽⵍⴰ, ⵙ ⵜⴳⵔⵓⵎⵎⴰ ⵏ ⵜⵓⵍⵍⵉⵙⵉⵏ ⵓⴷⵎⴰⵡⵏ, ⴰⵙⴳⴳⵯⴰⵙ ⵏ 2018ⵜⴰⵙⵎⵖⵓⵔⵜ ⵜⴰⵏⴰⵎⵓⵔⵜ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ, 2018
 ⵜⴰⵙⵎⵖⵓⵔⵜ ⵏ ⵜⴽⵍⴰⵍⵉⵜ ⵜⴰⴷⵍⵙⴰⵏⵜ ⴷ ⵜⵥⵓⵕⴰⵏⵜ, ⵙ ⵜⵎⴷⵢⴰⵣⵜ ⵏⵏⵙ ⵍⴰⵍⵍⴰ ⵜⴰⵎⵓⵔⵜ'', ⴰⵙⴳⴳⵯⴰⵙ ⵏ 2024ⵜⴰⵙⵎⵖⵓⵔⵜ ⵏ ⵜⴽⵍⴰⵍⵉⵜ ⵜⴰⴷⵍⵙⴰⵏⵜ ⴷ ⵜⵏⴰⴰⵥⵓⵕⵜ, 2024

 ⵥⵕ ⵓⴳⴳⴰⵔ 
 ⴼⴰⵟⵉⵎⴰ ⴼⴰⵉⵣ
 ⴽⵔⴰ ⵏ ⵜⴼⵔⴰⵙ 
 ⵉⵍⴽⵎⵉⵎⵥ ⴰⵣⴳⵣⴰⵡ
 ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ
 ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ
 ⴰⵡⴰⵍ ⵙ ⵜⵉⵔⵔⴰ

 ⵉⵙⴰⵖⵓⵍⵏ